Echte ara's

Echte ara's (Ara) binne in fûgelskaai fan 'e famylje fan 'e Pappegaaien fan Afrika en de Nije Wrâld (Psittacidae). Se libje yn Súd-Amearika en Midden-Amearika. Oer de omfang fan it skaai bestiet sûnt lang gjin ienriedigens. Neffens de lêste konsensus falle ûnder it skaai noch acht besteande soarten. Twa soarten binne útstoarn.

It wurdt ara is lânseigen en in klankimitaasje út de rop fan 'e fûgels. Dy typyske lûden binne allinne eigen oan 'e gruttere soarten. It skaai waard foar it east definiearre troch de Frânske natoerûndersiker Bernhard Germain de Lacépède yn 1799.

Algemien akseptearre soarten
Alle arasoarten geane yn oantallen efterút of wurde bedrige. Fan trije is de wylde populaasje sa lyts, dat se grut gefaar rinne út te stjerren.  

 List fan echte ara's 
Echte Arasoarten Ofbyld  wittenskiplike namme  Fryske namme  Status 120px  Ara ambiguus  grutte soldate-ara  krityk 120px  Ara ararauna  blaugiele ara  net bedrige120px  Ara chloropterus  grienwjukara  net bedrige120px  Ara glaucogularis  blaukielara   krityk120px  Ara macao  reade ara  net bedrige120px  Ara militaris  lytse soldate-ara   gefoelich120px  Ara rubrogenys  readwangara  krityk120px  Ara severus  dwerchara   net bedrige 120px  Ara tricolor  Kubaanske ara  útstoarn gjin ôfbyld oanwêzich  Ara autocthones  Portorikaanske ara  útstoarn

 Hypotetyske soarten 
Ara's waarden al foar de komst fan Europeanen troch de lânseigen folken fan Súd-Amearika nei Karibyske eilannen transportearre. De Paleo-Amerikanen joegen op de fûgels foar it fleis en de fearren en hannelen yn 'e fûgels. Se joegen inoar en letter ek Kristoffel Kolumbus ara's as geskink. Dêrom is it lestich fêst te stellen of de eartiidske fermeldingen fan ara's op dy eilannen endemyske soarten wiene of dat it om ynfierde fûgels gyng. 

Der soene teminsten trettjin Karibyske útstoarne soarten ara's west ha. Fan mar trije soarten dêrfan binne resten oerbleaun: de Kubaanske ara (Ara tricolor), de Gûadelûpara  (Ara guadeloupensis) en de Porto Rikaanske ara (Ara autocthones; ek: Saint Croix-ara). Foar sa fier se bestean ha, binne alle arasoarten op 'e Kariben útstoarn. 

Njonken dy trije bekende soarten binne der ek hypotetyske soarten, dy't allinne bekend binne fan rapporten en ferslaggen. In oantal fan dy soarten waarden oan it begjin fan 'e 20e iuw troch Walter Rothschild neamd en krigen in namme.

Der waarden ek oare soarten neamd, mar de measten krigen nea in wittenskiplike namme.

 List fan hypotetyske soarten ara's 
Hypotetysk útstoarne soarten Ofbyld  wittenskiplike  namme  Fryske  namme  Ferspriedingsgebiet120px  Ara erythrocephala  Readkopara  Jamaika  120px  Ara gossei  Jamaikaanske reade ara  Jamaika 120px  Ara martinica  Martinyk-ara  Martinyk 120px  Ara atwoodi  Dominika-ara  Dominika 120px  Ara guadeloupensis  Gûadelûpara  Gûadelûp


Kategory:Fûgelskaai
Kategory:Pappegaai fan Afrika en de Nije Wrâld